அமரன் (2024 திரைப்படம்)

அமரன் (Amaran)  இராஜ்குமார் பெரியசாமி எழுத்து, இயக்கத்தில், ராஜ்கமல் பிலிம்ஸ் இன்டர்நேசனல், சோனி பிக்சர்ஸ் பிலிம்ஸ் இந்தியா தயாரிப்பில், 31 அக்டோபர் 2024இல் வெளிவந்த தமிழ் அதிரடி போர்த் திரைப்படமாகும். இப்படத்தில் சிவகார்த்திகேயன் மேஜர் முகுந்த் வரதராஜனாகவும், சாய் பல்லவி, பவண் அரோரா, ராகுல் போஸ், லல்லு, அனுன் பாவ்ரா, அஜே நாக ராமன், மீர் சல்மான், கௌரவ் வெங்கடேசு, ஸ்ரீ குமார் ஆகியோரும் நடித்துள்ளனர். இது இராணுவ வீரர் முகுந்த் வரதராஜனை அடிப்படையாகக் கொண்ட சிவ் அரூர் மற்றும் இராகுல் சிங் எழுதிய இந்தியாஸ் மோஸ்ட் பியர்லெஸ் என்ற புத்தகத் தொடரின் தழுவலாகும்.

சிவகார்த்திகேயன் முன்னணி நடிகராக நடிக்கும் 21வது படம் என்பதால் #SK21 என்ற தற்காலிகத் தலைப்பில் சனவரி 2022 இல் இப்படம் அதிகாரப்பூர்வமாக அறிவிக்கப்பட்டது. மேலும் அதிகாரப்பூர்வ தலைப்பு பிப்ரவரி 2024 இல் அறிவிக்கப்பட்டது. முதன்மை புகைப்படம் எடுக்கும் பணி மே 2023 இல் தொடங்கியது. தற்போது காஷ்மீர், சென்னை, புதுச்சேரி உள்ளிட்ட பல இடங்களில் படப்பிடிப்பு நடைபெற்றது. இப்படத்திற்கு ஜி. வி. பிரகாஷ் குமார் இசையமைக்க, சி. எச். சாய் ஒளிப்பதிவு செய்துள்ளார். ஆர்.கலைவாணன் படத்தொகுப்பு செய்துள்ளார்.

நடிகர்கள் 
 மேஜர் முகுந்த் வரதராஜனாக சிவகார்த்திகேயன்
 இந்து ரெபேக்கா வர்கீஸ் வேடத்தில் சாய் பல்லவி
 சிப்பாய் விக்ரம் சிங்காக புவன் அரோரா
 ராகுல் போஸ்
 லல்லு
 ஸ்ரீகுமார்
 அனுன் பாவ்ரா
 லடா சிங்
 விகாசு பங்கர்
 ராஜேஷ் சுக்லாவாக அஜே நாகா
 சைஃபுதீனாக மீர் சல்மான்
 வெங்கண்ணாவாக கௌரவ் வெங்கடேஷ்
 சர்மாவாக அரவிந்த் ஆகாஷ்
 ஷியாம் மோகன்

பாடல்கள் 
சிவகார்த்திகேயன், இராஜ்குமார் பெரியசாமி ஆகியோருடன் இணைந்து ஜி. வி. பிரகாஷ் குமார் முதல் தடவையாக இசையமைத்துள்ளார். இசை உரிமையை சரிகம வாங்கியது. ஜென் மார்ட்டின் இசையமைத்த முகரத் புஜா காணொளி 2023 மே 5 அன்று வெளியிடப்பட்டது. இத்திரைப்படப் பாடல்களில் ஜென் மார்ட்டின், சத்திய நாராயணன், மதுவந்தி கணேஷ், இரமணி ஆகியோரின் குரல்களும், விஷ்ணு எடவன் எழுதிய பாடல்களும் இடம்பெற்றன. படத்தில் சில வேகமான நடனப் பாடல்கள் இருப்பதாக இராஜ்குமார் கூறினார். சூன் மாதத்தின் இடையில், படத்தின் இசை வேலைகள் ஏறக்குறைய முடிந்துவிட்டதாக பிரகாஷ் தெரிவித்தார். முதல் தனிப்பாடலான "ஹே மின்னலே" அக்டோபர் 4 அன்று வெளியிடப்பட்டது. இரண்டாவது தனிப்பாடலான "வெண்ணிலவு சாரல்" அக்டோபர் 17 அன்று வெளியிடப்பட்டது. இசை வெளியீட்டு விழா 2024 அக்டோபர் 18 அன்று சென்னையிலுள்ள சிறீ சாய்ராம் பொறியியல் கல்லூரியில் நடைபெற்றது. மூன்றாவது தனிப்பாடலான "உயிரே" 2024 அக்டோபர் 30 அன்று வெளியிடப்பட்டது.  திரைப்படத்தில் கூடுதலாகச் சேர்த்த பாடல்களில் நான்காவது தனிப்பாடலாக "வானே வானே" என்ற பாடலும், ஐந்தாவது தனிப்பாடலாக "அமரா" என்ற பாடலும், 2024 நவம்பர் 9, 11 தேதிகள் முறையே வெளியிடப்பட்டது.

வெளியீடு 
இத்திரைப்படம் 2024 அக்டோபர் 31 தீபாவளியன்று வெளியிடப்பட்டது. முன்பாக இத்திரைப்படம் ஆகத்து 24 அன்று வெளியிட திட்டமிடப்பட்டதாக தி டைம்ஸ் ஆஃப் இந்தியா தெரிவித்தது. இராஜ்குமார் 2024 இன் மத்தியில் வெளியிடப்படும் என்று எதிர்பார்க்கப்படுகிறது என்று கூறியதை அடுத்து  தொலைக்காட்சி உரிமையை நெற்ஃபிளிக்சு வாங்கியது. தமிழ், தெலுங்கு, இந்தி, கன்னடம், மலையாளம் ஆகிய மொழிகளிலும் இப்படம் வெளியானது.

சர்ச்சை 
2024 பிப்ரவரி 21 அன்று சிவகார்த்திகேயன் பிறந்தநாளில் வெளியிடப்பட்ட விளம்பர முன்னோட்டத்தில் முஸ்லிம்களை "மோசமாக" சித்தரிப்பதாகக் கூறி, திருநெல்வேலி, திருப்பூர், வேலூர் மற்றும் கடலூரில் தமிழக மக்கள் ஜனநாயக கட்சி உறுப்பினர்கள் போராட்டம் நடத்தினர்.

குறிப்பு

மேற்கோள்கள்

வெளி இணைப்புகள் 
 

2024 தமிழ்த் திரைப்படங்கள் 
இந்தியத் தமிழ்த் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
சிவகார்த்திகேயன் நடித்த திரைப்படங்கள்